การ์โลส มอนซอน

**การ์โลส โรเก มอนซอน** นักมวยสากลชาวอาร์เจนตินา

## ประวัติ
มอนซอนเริ่มชกมวยสากลอาชีพเมื่อ พ.ศ. 2506 และชกแพ้ในการชกช่วงแรกระหว่าง พ.ศ. 2506 – 2507 เท่านั้น หลังจากนั้น ไม่เคยชกแพ้ใครอีกเลย มอนซอนเริ่มจากได้ครองแชมป์อาร์เจนตินารุ่นมิดเดิลเวท แชมป์อเมริกาใต้รุ่นมิดเดิลเวท ก่อนจะชิงแชมป์โลกรุ่นมิดเดิลเวท ชนะทีเคโอ จิโอวานนี เบนเวนูตี ยก 12 จากนั้น ชกป้องกันแชมป์โลกไว้ได้ติดต่อกันถึง 14 ครั้ง ซึ่งเป็นสถิติสูงสุดของรุ่นมิดเดิลเวท หลังจากป้องกันแชมป์ครั้งที่ 14 มอนซอนได้ประกาศสละแชมป์และแขวนนวมไปเมื่อ 29 สิงหาคม พ.ศ. 2520 เขาได้รับการยกย่องให้เข้าสู่หอเกียรติยศเมื่อ พ.ศ. 2526 

ชีวิตครอบครัวของมอนซอนหลังแขวนนวมไม่ประสบความสำเร็จนัก เขาหย่าจากภรรยาคนแรกใน พ.ศ. 2521 และแต่งงานใหม่ใน พ.ศ. 2522 หลังจากนั้น เขามักมีข่าวเกี่ยวกับการใช้ความรุนแรง ทำร้ายภรรยา ต่อมา ใน พ.ศ. 2532 เขาถูกจับในคดีฆาตกรรมและถูกตัดสินจำคุก 11 ปี ต่อมา ใน พ.ศ. 2538 เขาได้รับอนุญาตจากเรือนจำให้กลับไปเยี่ยมครอบครัว และประสบอุบัติเหตุเสียชีวิตขณะเดินทางกลับ เมื่อ 8 มกราคม พ.ศ. 2538

## เกียรติประวัติ
* แชมป์อาร์เจนตินารุ่นมิดเดิลเวท (AFB)​
** ชิง , 3 กันยายน 2509 ชนะคะแนน ฆอร์เฆ เฟร์นันเดซ​ () ที่ เอสตาดิโอ ลูนา ปาร์ก​ บัวโนสไอเรส ประเทศอาร์เจนตินา
** ป้องกันตำแหน่ง​ครั้งที่ 1 , 5 กันยายน 2512 ชนะทีเคโอ​ เอมิลิโอ อาเล อาลี​ () ยก 7 ที่ ซานมิเกล รัฐตูกูมัน ประเทศอาร์เจนตินา
** ป้องกันตำแหน่ง​ครั้งที่ 2 , 11 กันยายน 2513 ชนะน็อก​ อันโตนิ​โอ​ อากิลาร์​ () ยก 5 ที่ มาร์เดลปลาตา รัฐบัวโนสไอเรส ประเทศอาร์เจนตินา 
* แชมป์อเมริกาใต้รุ่นมิดเดิลเวท
** ชิง , 29 มิถุนายน 2510 ชนะคะแนน ฆอร์เฆ เฟร์นันเดซ​ () ที่ เอสตาดิโอ ลูนา ปาร์ก บัวโนสไอเรส ประเทศอาร์เจนตินา
** ป้องกันตำแหน่ง​ครั้งที่ 1 , 8 พฤษภาคม 2512 ชนะทีเคโอ​ รูเบน โอร์ริโก​ () ยก 9 ที่ ซานตาเฟ รัฐซานตาเฟ ประเทศอาร์เจนตินา
** ป้องกันตำแหน่ง​ครั้งที่ 2 , 27 กันยายน 2512 ชนะน็อก มานูเอล ซิบิรินู​ () ยก 6 ที่ เอสตาดิโอ ลูนา ปาร์ก บัวโนสไอเรส ประเทศอาร์เจนตินา
* แชมป์โลก WBC , WBA , The Ring และ Lineal รุ่นมิดเดิลเวท
** ชิง , 7 พฤศจิกายน 2513 ชนะทีเคโอ​ จิโอวานนี เบนเวนูตี​ () ยก 12 ที่ ปาลาซเซตโต เดลโล สปอร์ต โรม แคว้นลัตซีโย ประเทศอิตาลี 
** ป้องกันตำแหน่ง​ครั้งที่ 1 , 8 พฤษภาคม 2514 ชนะทีเคโอ​ จิโอวานนี เบนเวนูตี ()​ ยก 3 ที่ สต๊าด หลุยส์ เดอซ์ ฟงวีแยย์ ประเทศโมนาโก 
** ป้องกันตำแหน่งครั้งที่ 2 , 25 กันยายน 2514 ชนะทีเคโอ​ อีมิล กริฟฟิธ () ยก 14 ที่ เอสตาดิโอ ลูนา ปาร์ก บัวโนสไอเรส ประเทศอาร์เจนตินา
** ป้องกันตำแหน่งครั้งที่ 3 , 4 มีนาคม 2515 ชนะทีเคโอ​ เดนนี โมเยอร์ () ยก 5 ที่ ปาลาซเซตโต เดลโล สปอร์ต โรม แคว้นลัตซีโย ประเทศอิตาลี
** ป้องกันตำแหน่งครั้งที่ 4 , 17 มิถุนายน 2515 ชนะทีเคโอ​ ฌ็อง ปีแยร์ บูติแยร์ () ยก 13 ที่ สนามกีฬาโอลิมปิกอีฟว์ ดูว์ มานัวร์ ปารีส แคว้นอีล-เดอ-ฟร็องส์​ ประเทศฝรั่งเศส 
** ป้องกันตำแหน่งครั้งที่ 5 , 19 สิงหาคม 2515 ชนะทีเคโอ​ ทอม บอค์ส ()​ ยก 5 ที่ โคเบนฮอว์น อิสเดรินพาร์ค​ โคเปนเฮเกน ประเทศเดนมาร์ก 
** ป้องกันตำแหน่งครั้งที่ 6 , 11 พฤศจิกายน 2515 ชนะคะแนน เบนนี เบรสโคอ์ () ที่ เอสตาดิโอ ลูนา ปาร์ก บัวโนสไอเรส ประเทศ อาร์เจนตินา 
** ป้องกันตำแหน่งครั้งที่ 7 , 2 มิถุนายน 2516 ชนะคะแนน อีมิล กริฟฟิธ () ที่ สต๊าด หลุยส์ เดอซ์ ฟงวีแยย์ ประเทศโมนาโก
** ป้องกันตำแหน่งครั้งที่ 8 , 29 กันยายน 2516 ชนะคะแนน ฌ็อง ปีแยร์ บูติแยร์ () ที่ สนามโรลังด์ การ์รอส ปารีส แคว้นอีล-เดอ-ฟร็องส์ ประเทศ​ฝรั่งเศส​ 
** ป้องกันตำแหน่งครั้งที่ 9 , 9 กุมภาพันธ์ 2517 ชนะอาร์ทีดี โฆเซ นาโปเลส​ () ยก 6 ที่ เมืองปูโต จังหวัดโอดแซน แคว้นอีล-เดอ-ฟร็องส์ ประเทศ​ฝรั่งเศส 
** ป้องกันตำแหน่งครั้งที่ 10 , 5 ตุลาคม 2517 ชนะน็อก โทนี มุนดิเน () ยก 7 ที่ เอสตาดิโอ ลูนา ปาร์ก บัวโนสไอเรส ประเทศ อาร์เจนตินา  
** ป้องกันตำแหน่งครั้งที่ 11 , 30 มิถุนายน 2518 ชนะทีเคโอ​ โทนี ลิแกตา​ () ยก 10 ที่ เมดิสันสแควร์การ์เดน นครนิวยอร์ก รัฐนิวยอร์ก สหรัฐ 
** ป้องกันตำแหน่งครั้งที่ 12 , 13 ธันวาคม 2518 ชนะน็อก กราติอ็อง ต็องนา ()​ ยก 5 ที่ ฮิปโปรดรอม เดอ ล็องช็อง ปารีส แคว้นอีล-เดอ-ฟร็องส์ ประเทศ​ฝรั่งเศส​
** ป้องกันตำแหน่งครั้งที่ 13 , 26 มิถุนายน 2519 ชนะคะแนน โรดริโก บัลเดซ​ () ที่ สต๊าด หลุยส์ เดอซ์ ฟงวีแยย์ ประเทศโมนาโก
** ป้องกันตำแหน่งครั้งที่ 14 , 30 กรกฎาคม 2520 ชนะคะแนน โรดริโก บัลเดซ​ () ที่ สต๊าด หลุยส์ เดอซ์ ฟงวีแยย์ ประเทศโมนาโก
** สละแชมป์
*ถูกยกย่องให้เป็นแชมป์โลกตลอดกาลในรุ่นมิดเดิลเวทโดยสมาคมมวยโลก ในปี 2554

## อ้างอิง
* ย้อนอดีตมวยดัง. ราชามิดเดิลเวทโลก คาร์ลอส มอนซอน. นิตยสารมวยโลก. ปีที่ 19 เล่มที่ 866 11-17 เมษายน 2544 หน้า 46-47 
* สถิติการชก 
หมวดหมู่:นักมวยสากลชาวอาร์เจนตินา
หมวดหมู่:แชมป์โลก WBA
หมวดหมู่:แชมป์โลก WBC
หมวดหมู่:แชมป์มวยสากลประเทศอาร์เจนตินา
หมวดหมู่:แชมป์มวยสากลทวีปอเมริกาใต้
หมวดหมู่:บุคคลจากรัฐซานตาเฟ